ྐྱེད་པར་ནུས་ཤིང༌། དེ་དག་ལས་ཡོངས་
སུ་མི་ཉམས་པ། བཞིན་འཛུམ་པ། ཁ་དོག་རྒྱས་པ། མཆོག་དང་ལྡན་པ། བྱམས་
པའི་སེམས་དང་ལྡན་པ། སྙིང་རྗེའི་ཚིག་སྨྲ་བ་དེ་ཞེས་གཞན་གྱི་དོན་ལ་འབྱོར་པ་
དམ་པ་གྲུབ་པར་བསྟན་ཏོ། །དེ་དག་ནི་ས་བཅུ་པ་ལ་གནས་པའི་ཡོན་ཏན་ཡིན་
-432-

དམ་ཆོས་པད་དཀར་གྱི་ཚིག་དོན་ལ་གཞན་གྱི་ལོག་པར་རྟོག་པ་དགག་པ།
ཏེ། མདོ་སྡེ་རྒྱན་ལས། སྤྲིན་བཞིན་གཉིས་ཀྱི་ནམ་མཁའི་ཆོས། ཁྱབ་པའི་ཕྱིར་ན་
ཆོས་ཀྱི་སྤྲིན། །ཞེས་ཏིང་ངེ་འཛིན་དང༌། གཟུངས་ཀྱི་སྒོ་ལ་དབང་འབྱོར་པ་ས་བཅུ་
པ་འབའ་ཞིག་གི་ཆོས་སུ་བཤད་པ་དང་། སངས་རྒྱས་ཕལ་པོ་ཆེའི་ལེའུ་སུམ་ཅུ་སོ་
གཅིག་པ་ས་བཅུ་པ་བསྟན་པ་ལས་ཀྱང། ཀྱེ་རྒྱལ་བའི་སྲས་དག །འདི་ལྟ་སྟེ།
དཔེར་ན། ཀླུའི་རྒྱལ་པོ་རྒྱ་མཚོའི་སྤྲིན་ལས་ཆུའི་ཚོགས་ཆེན་པོ་ཕབ་པ་ནི། རྒྱ་མཚོ་
ཆེན་པོ་མ་གཏོགས་པ་སའི་ཕྱོགས་གཞན་གྱིས་(༢༢༡)བཟོད་པའམ་ཡང་དག་པར་བླང་
པའམ། བདག་གིར་བྱ་བའམ། ཡང་དག་པར་གཟུང་བར་སླ་བ་མ་ཡིན་ནོ། །ཀྱེ་
རྒྱལ་བའི་སྲས་དེ་བཞིན་དུ་དེ་བཞིན་གཤེགས་པ་རྣམས་ཀྱི་དེ་བཞིན་གཤེགས་པའི་
གསང་བ་ལ་འཇུག་པ་འདི་ལྟ་སྟེ། ཆོས་ཀྱི་སྣང་བ་ཆེན་པོ་དང༌་། ཆོས་ཀྱི་འོད་གསལ་
བ་ཆེན་པོ་དང༌་། ཆོས་ཀྱི་སྤྲིན་ཆེན་པོ་གང་དག་ཡིན་པ་དེ་དག་ནི། སེམས་ཅན་
ཐམས་ཅད་དང༌། ཉན་ཐོས་དང་། རང་སངས་རྒྱས་ཐམས་ཅད་དང་། ས་དང་
པོ་ནས་བཟུང་སྟེ། ས་དགུ་པའི་བར་ལ་གནས་པའི་བྱང་ཆུབ་སེམས་དཔའ་རྣམས་
ཀྱིས་ཀྱང་། བཟོད་པའམ། ཡང་དག་པར་བླང་བའམ། །བདག་གིར་བྱ་
བའམ། ཡང་དག་པ་གཟུང་བར་སླ་བ་མ་ཡིན་ཏེ། བྱང་ཆུབ་སེམས་དཔའི་ས་ཆོས་
ཀྱི་སྤྲིན་འདི་དག་ལ་གནས་པའི་བྱང་ཆུབ་སེམས་དཔའ་དེ་དག་གིས་བཟོད་དོ། །ཡང་
དག་པར་ལེན་ཏོ། །བདག་གིར་བྱེད་དོ། །ཡང་དག་པར་འཛིན་ཏོ། །ཞེས་དེ་བཞིན་
གཤེགས་པ་ཐམས་ཅད་ཀྱིས་བཤད་པའི་ཚིག་འབྲུ་དང༌།
དོན་འཛིན་པའི་གཟུངས་
ནི་ས་བཅུ་པ་ཁོ་ནའི་ཁྱད་པར་གྱི་ཆོས་ཡིན་པར་བཤད་པའི་ཕྱིར། འདི་ཡང་ས་བཅུ་
པའི་བསོད་ནམས་དང་། ཡེ་ཤེས་ཀྱི་ཚོགས་མངོན་པར་བསྒྲུབ་པ་དང༌།
འཛིན་དང་ཡེ་ཤེས་དང་ཤེས་བྱའི་གནས་ལ་ཡོངས་སུ་སྦྱང་དགོས་ཏེ།
པ་ཡིན་པར་ངེས་པར་གྲུབ་བོ། །ས་བཅུ་པ་ཐོབ་པ་ལ་ནི། བསྐལ་པ་དཔག་ཏུ་མེད་
ཏིང་ངེ་
མདོ་དག་
-433-

ལས།
ལ།
ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
བསྐལ་པ་གྲངས་མེད་པ་དང་པོས་ནི། ས་དང་པོ་རབ་ཏུ་དགའ་བ་ཐོབ་
བསྐལ་པ་གྲངས་མེད་པ་གཉིས་པས་ནི། ས་བརྒྱད་པ་མི་གཡོ་བ་ཐོབ་ཅིང་།
དེའི་ཚེ་མི་སྐྱེ་བའི་ཆོས་ལ་བཟོད་པ་ཐོབ་ནས། སངས་རྒྱས་རྣམས་ཀྱིས་བྱང་ཆུབ་ཏུ་
ལུང་བསྟན་པ་ཆེན་པོས་ཀྱང་ལུང་སྟོན་པར་འགྱུར་ལ། བསྐལ་པ་གྲངས་མེད་པ་
གསུམ་པས་བླ་ན་མེད་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་
རོ། །ཞེས་འབྱུང་བ་དང་། ཕལ་པོ་ཆེའི་ས་བཅུ་པ་ཉིད་ཀྱི་སྐབས་ལས་ཀྱང་། ཀྱེ་
རྒྱལ་བའི་སྲས་དག །དེ་ལྟར་བྱང་ཆུབ་སེམས་དཔའ་དེ། བྱང་ཆུབ་སེམས་དཔའ་
ས་དགུ་པའི་བར་དུ་ཤེས་པར་བྱ་བ་ཚད་མེད་པ་ཡོངས་སུ་བརྟགས་པའི་བློས། རྣམ་
པར་དབྱེ་བ་ཤིན་ཏུ་རྣམ་པར་ཕྱེ་ལ། ཆོས་དཀར་པོ་ཡོངས་སུ་རྫོགས་པ།
བསག་
པར་བྱ་བའི་ཆོས་མཐའ་ཡས་པ་ཤིན་ཏུ་བསགས་པ། བསོད་ནམས་དང་ཡེ་ཤེས་ཀྱི་
ཚོགས་ཡོངས་སུ་ཟིན་པ། སྙིང་རྗེ་ཆེན་པོ་ཤིན་ཏུ་ཡངས་པ་ཐོབ་པ། འཇིག་རྟེན་
གྱི་ཁམས་རྣམ་པར་དབྱེ་བ་རྣམ་པ་ཐ་དད་པ་ལ་མཁས་པ།
སེམས་ཅན་གྱི་ཁམས་
ཐིབས་པོ་ཉེ་བར་སྤྱོད་པ་ལ་རབ་ཏུ་ཞུགས་པ། དེ་བཞིན་གཤེགས་པའི་སྤྱོད་ཡུལ་
ལ་འཇུག་པ་དང་ལྡན་པའི་འདུ་ཤེས་དང་། ཡིད་ལ་བྱེད་པ་ཅན། སྟོབས་དང༌་། མི་
འཇིགས་པ་དང་། སངས་རྒྱས་ཀྱི་ཆོས་ལ་ལྷག་པར་དམིགས་པའི་རྗེས་སུ་སོང་བ་
ནི། རྣམ་པ་ཐམས་ཅད་དུ། ཐམས་ཅད་མཁྱེན་པའི་ཡེ་ཤེས་ལ་དབང་བསྐུར་བའི་
ས་ཐོབ་པ་ཞེས་བྱའོ། །ཞེས་འབྱུང་བའི་ཕྱིར་རོ། །བུ་མོ་འདིས་དེ་བཞིན་གཤེགས་
པ་ཤཱཀྱ་ཐུབ་པའི་མདུན་དུ་སྐྱེས་པའི་ལུས་སུ་བསྒྱུར་ཏེ། ལྷོ་ཕྱོགས་སུ་འཇིག་རྟེན་གྱི་
ཁམས་དྲི་མ་མེད་པར་སོང་ནསས། སངས་རྒྱས་པའང་དེའི་མཐུ་དང་ཕྲིན་ལས་ཡིན་
ནོ། །སངས་རྒྱས་ཀྱི་སྐུས་འདུལ་བའི་སྐྱེ་བོ་རྣམས་འདུལ་བའི་ཕྱིར། སྤྲུལ་པར་ཟད་
དོ། །མདོ་འདི་ཉིད་ལས་བདག་ཉིད་མངོན་པར་སངས་རྒྱས་པར་ཀུན་ཏུ་བསྟན་ཏེ་
-434-

དམ་ཆོས་པད་དཀར་གྱི་ཚིག་དོན་ལ་གཞན་གྱི་ལོག་པར་རྟོག་པ་དགག་པ།
ཞེས་འབྱུང་གི། སངས་རྒྱས་སོ་ཞེས་མ་གསུངས་པའི་ཕྱིར་རོ། །ས་བཅུ་པ་ལ་གནས་
པའི་བྱང་ཆུབ་སེམས་དཔའ་རང་ཉིད་མངོན་པར་རྫོགས་པར་འཚང་རྒྱ་བར་སྟོན་པ་
དང༌་། བྱང་ཆུབ་སེམས་དཔའི་(༢༢༢)ལུས་ལས་སངས་རྒྱས་ཀྱི་སྐུའི་སྤྲུལ་པ་འགྱེད་
པའང་ས་བཅུ་བསྟན་པའི་མདོའི་ས་བཅུ་པའི་སྐབས་ཉིད་ལས། ཀྱེ་རྒྱལ་བའི་སྲས་
དག །གཞན་ཡང་བྱང་ཆུབ་སེམས་དཔའི་ས་ཆོས་ཀྱི་སྤྲིན་ལ་གནས་པའི་བྱང་ཆུབ་
སེམས་དཔའ་ནི། རང་གི་སྨོན་ལམ་གྱི་སྟོབས་དང༌། ཤུགས་ཀྱིས་སྙིང་བརྩེ་བ་
དང་། སྙིང་རྗེ་ཆེན་པོའི་སྤྲིན་ཆོས་ཀྱི་སྣང་བ་ཆེན་པོ་རབ་ཏུ་སྒྲོགས་པའི་འབྲུག་སྒྲ་
ཤིན་ཏུ་སྒྲོགས་པ། མངོན་པར་ཤེས་པ་དང་། རིགས་པ་དང་། མི་འཇིགས་པའི་
གློག་རྣམ་པར་འགྱུ་བ། འོད་ཟེར་ཆེན་པོའི་རླུང་གི་ཤིན་ཏུ་བསྐྱོད་པ། བསོད་ནམས་
དང་ཡེ་ཤེས་ཀྱི་སྤྲིན་གྱི་དྲ་བ་སྟུག་པོས་ཀུན་ནས་ཁེབས་པ། ལུས་སྣ་ཚོགས་ཀྱིས་སྤྲིན་
གྱི་ཀློང་ཡང་དག་པར་སྟོན་པས། ཆོས་ཀྱི་སྒྲ་ཆེན་པོ་རབ་ཏུ་སྒྲོགས་པ། བདུད་ཀྱི་
འཁོར་ཐམས་ཅད་ཤིན་ཏུ་ཚར་གཅོད་པ་ཡོངས་སུ་བསླངས་ཏེ། སྐད་ཅིག་ཡུད་ཙམ་
ཐང་ཅིག་ཏུ་ཕྱོགས་བཅུའི་འཇིག་རྟེན་སྔ་མ་དེ་དག་ན་རྡུལ་ཤིན་ཏུ་ཕྲ་བ་ཇི་སྙེད་ཡོད་
པ་དེ་སྙེད་ཀྱི་འཇིག་རྟེན་གྱི་ཁམས་ཀྱང་། བྱེ་བ་ཁྲག་ཁྲིག་བརྒྱ་སྟོང་དང་༌། དེ་དག་
བས་ཀྱང་ཆེས་མང་ཞིང་ཚད་མེད་པའི་འཇིག་རྟེན་གྱི་ཁམས་བྱེ་བ་ཁྲག་ཁྲིག་བརྒྱ་སྟོང་
རྒྱས་པར་བཀང་སྟེ། དགེ་བའི་བདུད་རྩིའི་རྒྱུན་གྱི་ཆར་ཆེན་པོས་བསམ་པ་ཇི་ལྟ་བ་
བཞིན་དུ་སེམས་ཅན་རྣམས་ཀྱི་མི་ཤེས་པ་ལས་ལངས་པའི་ཉོན་མོངས་པའི་རྡུལ་གྱི་
མེ་ལྕེ་ཐམས་ཅད་རབ་ཏུ་ཞི་བར་བྱེད་དེ། དེ་བས་ན་ས་འདི་ཡང་ཆོས་ཀྱི་སྤྲིན་ཞེས་
བྱའོ། །ཀྱེ་རྒྱལ་བའི་སྲས་དག་གཞན་ཡང་བྱང་ཆུབ་སེམས་དཔའི་ས་ཆོས་ཀྱི་སྤྲིན་ལ་
གནས་པའི་བྱང་ཆུབ་སེམས་དཔའ་ནི། འཇིག་རྟེན་གྱི་ཁམས་གཅིག་ཏུ་ཡང་དགའ་
ལྡན་གྱི་གནས་ན་བཞུགས་པ་ནས་བཟུང་སྟེ། འཕོ་བ་དང་ཡུམ་གྱི་དཀུར་བཞུད་པ་
435

ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
དང་། དཀུ་ན་བཞུགས་པ་དང་། རྩེ་བ་དང་། མངོན་པར་འབྱུང་བ་དང་། མངོན་
པར་འཚང་རྒྱ་བ་དང་། གསོལ་བ་གདབ་པ་དང༌་། ཆོས་ཀྱི་འཁོར་ལོ་ཆེན་པོ་བསྐོར་
བ་དང་། མྱ་ངན་ལས་འདས་པ་ཆེན་པོ་བསྟན་པའི་བར་དུ། སེམས་ཅན་གྱི་བསམ་
པའི་ཚུལ་དང༌།
འདུལ་བའི་ཚུལ་ཇི་ལྟ་བ་བཞིན་དུ། དེ་བཞིན་གཤེགས་པའི་ཕྲིན་
ལས་ཐམས་ཅད་བྱིན་གྱིས་བརླབས་སོ། །དེ་བཞིན་དུ་འཇིག་རྟེན་གྱི་ཁམས་གཉིས་
པ་ནས། འཇིག་རྟེན་གྱི་ཁམས་སྔ་མ་དེ་དག་ན་རྡུལ་ཤིན་ཏུ་ཕྲ་བ་ཇི་སྙེད་ཡོད་པ་
དེ་དག་བས་ཀྱང་། ཆེས་མང་བའི་འཇིག་རྟེན་གྱི་ཁམས་བྱེ་བ་ཁྲག་ཁྲིག་བརྒྱ་སྟོང་
ཚད་མེད་པའི་བར་དག་ཏུ། དགའ་ལྡན་གྱི་གནས་སུ་བཞུགས་པ་ནས་བཟུང་
སྟེ། ཡོངས་སུ་མྱ་ངན་ལས་འདས་པ་ཆེན་པོ་བསྟན་པའི་བར་དུ་སེམས་ཅན་རྣམས་
ཀྱི་བསམ་པའི་ཚུལ་དང༌། འདུལ་བའི་ཚུལ་ཇི་ལྟ་བ་བཞིན་དུ་དེ་བཞིན་གཤེགས་
པའི་ཕྲིན་ལས་ཐམས་ཅད་བྱིན་གྱིས་བརླབས་སོ། །ཞེས་འབྱུང་བའི་ཕྱིར་རོ། །གལ་
ཏེ་མངོན་པར་རྫོགས་པར་སངས་རྒྱས་པ་ཉིད་ཡིན་དུ་ཆུག་ན་ཡངང༌། ས་བཅུ་ཐོབ་
པའི་བྱང་ཆུབ་སེམས་དཔའ་ཡུད་ཙམ་གྱིས་མངོན་པར་རྫོགས་པར་འཚང་རྒྱ་བ་
ནི། ས་དང་ལམ་མ་བགྲོད་པ་ཅིག་ཅར་འཚང་རྒྱ་བ་མ་ཡིན་ཏེ། འདིས་བགྲོད་པར་
བྱ་བའི་ལམ་ཕལ་ཆེ་བ་མཐར་ཕྱིན་ཞིང༌། མངོན་པར་རྫོགས་པར་འཚང་རྒྱ་བའང་
འདོད་པ་ཙམ་ལ་རག་ལས་པའི་ཕྱིར་རོ། །དེ་ལྟར་ན་བུད་མེད་ཀྱི་ལུས་ཀྱིས་འཁོར་
ལོས་སྒྱུར་བའི་རྒྱལ་པོ་དང༌། ཕྱིར་མི་ལྡོག་པའི་བྱང་ཆུབ་སེམས་དཔའི་ལུས་
དང་། སངས་རྒྱས་ཉིད་ཐོབ་པའི་གནས་མེད་དོ། །ལས་ཀྱིས་བསྐྱེད་པ་སོ་སོའི་སྐྱེ
བོའི་བུད་མེད་ཀྱི་རྟེན་གྱིས།
གནས་དེ་དག་མི་ཐོབ་པ་ལ་དགོངས་ཀྱི། རྒྱ་མཚོའི་
བུ་མོ་འདི་ནི་ལས་ཀྱིས་བསྐྲུན་པའི་བུད་མེད་དུ་གྱུར་ནས་ས་བཅུ་པ་ཐོབ་པ་མ་ཡིན་
གྱི། ཕྱིར་མི་ལྡོག་པ་དང༌། ས་བཅུ་པའི་ཡེ་ཤེས་མངོན་སུམ་དུ་བྱས་ནས། འདིས་
- 436

དམ་ཆོས་པད་དཀར་གྱི་ཚིག་དོན་ལ་གཞན་གྱི་ལོག་པར་རྟོག་པ་དགག་པ།
འདུལ་བའི་འགྲོ་བ་རྣམས་(༢༢༣)ཀྱི་དོན་མཐོང་སྟེ། བུད་མེད་ཀྱི་ལུས་སྤྲུལ་ནས། སླར་
ཡང་འཕྲལ་དུ་སྐྱེས་པ་ཉིད་དུ་གྱུར་ཏོ། །སྤྲུལ་པ་ལ་ནི་རང་རྒྱུད་པའི་ལུས་སུ་མི་བརྟག་
སྟེ། ཐེག་པ་ཆེན་པོའི་མན་ངག་ཅེས་བྱ་བ། བུ་མོ་རིན་ཆེན་གྱིས་ཞུས་པའི་མདོ་
ལས། ཤཱ་རིའི་བུས་གསོལ་པ། བཅོམ་ལྡན་འདས་ལས་ཀྱི་སྒྲིབ་པ་ཅི་ལྟ་བུ་ཞིག་
གིས། བུ་མོ་འདིས་བུད་མེད་ཀྱི་དངོས་པོ་བཟུང་། བཅོམ་ལྡན་འདས་ཀྱིས་བཀའ་
སྩལ་པ། ཤ་ར་དྭ་ཏིའི་བུ་བྱང་ཆུབ་སེམས་དཔའ་དག་ནི་ལས་ཀྱི་སྒྲིབ་པས་བུད་མེད་
ཀྱི་དངོས་པོ་ཡོངས་སུ་མི་འཛིན་ཏོ། །དེ་ཅིའི་ཕྱིར་ཞེ་ན། ཤ་ར་དྭ་ཏིའི་བུ་བྱང་ཆུབ་
སེམས་དཔའ་ནི།
སེམས་ཅན་ཡོངས་སུ་སྨིན་པར་བྱ་བའི་ཕྱིར་མངོན་པར་ཤེས་པ་
དང༌། རིགས་པ་དང་། ཡེ་ཤེས་དང་། ཐབས་དང༌། ཤེས་རབ་ཀྱི་སྟོབས་ཀྱིས་
བུད་མེད་ཀྱི་དངོས་པོ་ཡོངས་སུ་འཛིན་ཏོ། །ཞེས་འབྱུང་བའི་ཕྱིར་དང་། དེ་བཞིན་
གཤེགས་པ་ཉིད་ཀྱང་འདུལ་བའི་དབང་གིས་ཁྱེའུ་དང་། བུ་མོ་དང་། སྐྱེས་པ་
དང་། བུད་མེད་དང་། འཁོར་ལོས་སྒྱུར་བ་ལ་སོགས་པའི་ལུས་སུ་ཀུན་ཏུ་སྟོན་པར་
གསུངས་པའི་ཕྱིར་རོ། །
གསུམ་པ་དགོངས་པའི་དོན་ཡང་དག་པར་བཤད་པ་ནི། དེ་ལྟ་ན་འདིའི་
དགོངས་པ་ཅི་ཞེ་ན། ཆོས་ཐམས་ཅད་སྟོང་པ་ཉིད་དུ་རོ་གཅིག་པ་དང་། ཐེག་པ་
ཐམས་ཅད་ཐེག་པ་གཅིག་ཏུ་གྲུབ་པས་འབྲས་བུ་དེ་བཞིན་གཤེགས་པའི་ཡེ་ཤེས་ཀྱི་
རྒྱ་མཚོར་རོ་གཅིག་པར་སྟོན་པའི་དམ་པའི་ཆོས་པདྨ་དཀར་པོའི་ཆོས་ཀྱི་རྣམ་གྲངས་
འདིའི་ཆེ་བ་དབྱུང་བའི་ཕྱིར། སངས་རྒྱས་རིན་ཆེན་མང་གི་སྨོན་ལམ་དང༌། ཕྲིན་
ལས་ཀྱི་ཡོངས་སུ་བཞག་པའི་སྐུ། དེ་བཞིན་གཤེགས་པ་ཤཱཀྱ་ཐུབ་པས་པདྨ་དཀར་
པོའི་མདོ་སྡེ་འདི་བསྟན་པའི་གནས་ག་ལ་བ་དེར་བྱོན་ཏེ། མཐུན་འགྱུར་དང་རྗེས་
སུ་བསྔགས་པ་མཛད་པ་ནི། འདས་པའི་སངས་རྒྱས་ཇི་སྙེད་བྱོན་ཟིན་པ། དེ་དག་
437

ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
ཐམས་ཅད་ཀྱིས་ཀྱང༌། ཆོས་ཀྱི་རྣམ་གྲངས་འདི་ཐུགས་སུ་ཆུད་ནས། བླ་ན་མེད་པའི་
བྱང་ཆུབ་ཏུ་མངོན་པར་རྫོགས་པར་སངས་རྒྱས་ཏེ། ཆོས་ཀྱི་ཚུལ་འདི་ཉིད་བསྟན་
པའི་སྙིང་པོར་དགོངས་པར་བསྟན་པ་དང༌། ད་ལྟར་ཕྱོགས་བརྒྱད་ཀྱི་འཇིག་རྟེན་གྱི་
ཁམས་མཐའ་ཡས་པ་ན་བཞུགས་པའི་སངས་རྒྱས་བཅོམ་ལྡན་འདས་དཔག་ཏུ་མེད་
པ་རྣམས་བྱོན་ཞིང་འདུས་ནས། ཆོས་ཀྱི་རྣམ་གྲངས་འདི་དང་། དེ་བཞིན་གཤེགས་
པ་ཤཱཀྱ་ཐུབ་པ་ལ་མཆོད་ཅིང༌། བསྔགས་པ་བརྗོད་པ་ནི། ད་ལྟར་བཞུགས་པའི་
སངས་རྒྱས་དེ་དག་ཀྱང་། ཆོས་ཀྱི་རྣམ་གྲངས་འདི་ཐུགས་སུ་ཆུད་ནས་སངས་རྒྱས་
ལ་ཆོས་འདི་ཉིད་བསྟན་པའི་སྙིང་པོར་མཛད་པ་བསྟན་པ་དང་། བྱང་ཆུབ་སེམས་
དཔའ་བགྲང་བ་ལས་འདས་པ་རྣམས་ཀྱིས་བཀུར་ཞིང་། རྗེས་སུ་ཡི་རང་ལ་མཐུན་
པར་བསྔགས་པས། མ་འོངས་པའི་སངས་རྒྱས་ཐམས་ཅད་ཀྱང་། ཆོས་ཀྱི་ཚུལ་འདི་
རྟོགས་ནས་འཚང་རྒྱ་ཞིང༌། ཆོས་འདི་ཉིད་བསྟན་པའི་སྙིང་པོར་མཛད་པར་འགྱུར་
བར་སྟོནན་ཏེ། དེ་ལྟར་ན་ཆོས་འདི་ནི། དུས་གསུམ་གྱི་སངས་རྒྱས་ཐམས་ཅད་ཀྱིས་
མཁྱེན་པར་བྱ་བ་དང་། བསྟན་པའི་སྙིང་པོ་ཡིན་པར་བསྟན་ཏོ། །ཀླུའི་རྒྱལ་པོ་རྒྱ་
མཚོའི་བུ་མོ་ལ་འཇམ་དཔལ་གྱིས་དམ་པའི་ཆོས་པདྨ་དཀར་པོ་བཤད་པའི་རྐྱེན་ཙམ་
གྱིས་མངོན་པར་རྫོགས་པར་བྱང་ཆུབ་པའི་ཚུལ་བསྟན་ཏེ། དེའི་རྒྱུ་མཚན་རྒྱས་པར་
གོང་དུ་བཤད་པ་ཉིད་དོ།
ཚུལ་འདི་ཐུབ་པ་ཉིད་ཀྱིས་ངེས་བཞག་པའི། །ངེས་དོན་མདོ་སྡེའི་དགོངས་པ་
ཉིད་ཡིན་པས། །དཔང་དུ་གྱུར་པ་ཐུབ་པ་ཉིད་ལགས་ཏེ། །དེ་དཔང་འཇོག་པའི་
དཔང་ཡང་འཇམ་དཔལ་ལགས། །
དམ་པའི་ཆོས་པདྨ་དཀར་པོའི་ཆོས་ཀྱི་རྣམ་གྲངས་འགའ་ཞིག་ལས།
ཕྱིན་ཅི་
ལོག་ཏུ་བརྟགས་པ་དགག་པའི་ཚུལ་འདི་ནི་རང་གི་སློབ་མ་དད་པ་དང་། ཤེས་རབ་
- 438

དམ་ཆོས་པད་དཀར་གྱི་ཚིག་དོན་ལ་གཞན་གྱི་ལོག་པར་རྟོག་པ་དགག་པ།
དང་ལྡན་པ། ད་སྨན་ཞེས་བྱ་བས་(༢༢༤)གསོལ་བ་བཏབ་ནས་དགེ་སློང་འཕགས་
པས་མེ་མོ་གླང་གི་ལོ། ནག་པ་ཟླ་བའི་ཚེས་བཅུ་གཅིག་གི་ཉིན་པར་ཆུ་མིག་དཔལ་
གྱི་བདེ་ཆེན་དུ་མྱུར་དུ་བྲིས་པའི་ཡི་གེ་པ་ནི་ཨ་ཙ་ར་ཞེས་བྱ་བའོ།། །།
-439-